Glukosamina

Glukosamina (C6H13NO5) glukosaren deribatu bat den aminoazukre bat da. Existitzen den monosakarido ugarienetako bat da.

Ezaugarriak 
Glukosaren bigarren karbonoko hidroxilo taldea (-OH) amina talde batek (-NH2) ordezkatu du.

Garrantzia biologikoa 
Animalien hezurretan eta animalia itsastarren oskoletan oso ugaria da.

Glukosamina polimerizatzerakoan kitosanoa izeneko polisakaridoa eratzen du. Bestalde amino taldea azetilatzen zaionean N-Azetilglukosamina bihurtzen da eta hau polimerizatzean Kitina izeneko polisakaridoa eratzen da, naturan dagoen bigarren polisakarido ugariena, izan ere kitina artropodoen exoeskeletoaren eta onddoen pareta zelularraren osagaia nagusia baita.

Erabilerak 
Artritisaren eta Artrosiaren tratamenduan erabiltzen da. Glukosamina glikosaminoglukanoen eta proteoglikanoen aurrekaria da eta honekin kartilago ehuna garatzen laguntzen du.

Erreferentziak

Kanpo estekak 

Aminoazukreak
Hexosak
Elikadura-osagarriak